ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2002 අංක 7 දරන දේශීය ආදායම්
(විශේෂ විධිවිධාන) පනත

(සහතිකය සටහත් කළේ 2002 ජුනි මස 05 වන දින
ආණ්ඩුවේ නියමය පරිදි මුද්‍රණය කරන ලදී.
2002 ජුනි මස 07 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී

2002 අංක 7 දරන දේශීය ආදායම්
(විශේෂ විධිවිධාන) පනත

2002 අප්‍රේල් මස 1 වන දිනට පෙරාතුව ආරම්භ වූ යම් තක්සේරු
වර්ෂයක් සඳහා ආදායම් පිළිබඳ වාර්තාවක් හෝ ආදායම් පිළිබඳ
සම්පුර්ණ වාර්තාවක් සපයා නොමැති තැනැත්තන්ට ඒ සම්බන්ධයෙන්
ප්‍රකාශයක් කිරීමට හැකිවීම සඳහා ද. ඒ සම්බන්ධයෙන් ඇතැම් බදු
ගෙවීමට ඇති වගකීමට එරෙහිව සහ ඒ සම්බන්ධ විමර්ශන, නඩු
පැවරීම් හෝ දණ්ඩනවලට එරෙහිව ඒ තැනැත්තන් වගකීමෙන් නිදහස්
කිරීම සඳහා ද, ඒ තැනැත්තත් බදු නීතිවලට අනුකූලව අනාගතයේ දී
ක්‍රියා කිරීම සහතික කිරීමේ අදහස ඇතිව සහ ඊට සම්බන්ධ හෝ
ඊට ආනුෂංගික කරුණු සඳහා විධිවිධාන සැලැස්වීම පිණිස ද වු
පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—
1. මේ පනත 2002 අංක 7 දරන දේශීය ආදායම් (විශේෂ
විධිවිධාන) පනත යනුවෙන් හඳුන්වනු ලැබේ.

2. ආදායම් බද්ද පැනවීමට අදාළව තත් කාලයෙහි
බලපවත්නා නීතිය යටතේ, 2002 අප්‍රේල් මස 1 වන දිනට
පෙරාතුව ආරම්භ වූ යම් තක්සේරු වර්ෂයක් සඳහා ආදායම්
බද්ද ගෙවීමට යටත් වන්නා වූ ද, ඒ තක්සේරු වර්ෂය
සම්බන්ධයෙන් ආදායම් බද්ද ගෙවීමට යටත් වන තමාගේ ලාහ
සහ ආදායම් හෝ එහි යම් කොටසකට අදාළව වර්තාවක්
සපයා නොමැති වූ ද

(අ) එසේ ප්‍රකාශයට පත් නොකරන ලද ලාභ සහ ආදායම්
නියෝජනය කරන මුදල් 2003 අප්‍රේල් මස 1 වන දිනට
පෙරාතුව ;
(i) කෘෂිකර්මාන්තයේ, කර්මාන්තයක හෝ උපයෝගී
සේවාවල ආයෝජනය කරන ; හෝ
(ii) (420 වන අධිකාරය වන) ලියාපදිංචි කළ ව්‍යාපාර
වස්තු සහ සුරැකුම්පත් ආඥාපනත යටතේ නිකුත්
කළ යම් සුරැකුම්පත්වල ආයෝජනය කරන ; හෝ

(ආ) එසේ ප්‍රකාශයට පත් නොකරන ලද ලාභ සහ ආදායම්
නියෝජනය කරන මුදල් 2002 අප්‍රේල් මස 1 වන දිනට
පෙරාතුව යම් චංචල හෝ නිශ්චල දේපළක් මිලදී ගැනීමෙහි
ලා හෝ කාර්මික, වාණිජ, කෘෂිකාර්මික හෝ නේවාසික
කාර්ය සඳහා ගොඩනැගිලි ඉදිකිර්මෙහි ලා ආයෝජනය
කර ඇති,
යම් තැනැත්තකු විසින්, ඒ සම්බන්ධයෙන් කොමසාරිස්
ජනරාල්වරයා වෙත ප්‍රකාශයක් කළ යුතු අතර, ඒ ආයෝජනය
හෝ මිල දී ගැනීම ඔප්පු කිරීමේ සාධක සහිතව ඒ ආයෝජනය
හෝ මිල දී ගැනීම පිළිබඳ සම්පූර්ණ විස්තර ඒ ප්‍රකාශයෙහි
දැක්විය යුතු ය. (අ) ඡේදයෙහි සඳහන් ආයෝජනයක්
සම්බන්ධයෙන් වන විට ඒ ප්‍රකාශය ඒ ආයෝජනය කරන ලද
දින සිට මාස දෙකක කාලයක් ඇතුළත දිනයක හෝ 2003
මැයි මස 31 වන දින යන දින දෙකෙන් කලින් ඵළඹෙන
දිනයේ දී, කරනු ලැබිය යුතු අතර, (ආ) ඡේදයෙහි සඳහන්
මිලදී ගැනීමක් හෝ ඉදිකිරීමක් සම්බන්ධයෙන් වන විට ඒ
ප්‍රකාශය 2003 මැයි මස 31 වන දිනට පෙර කරනු ලැබිය
යුතු ය.

3. 2 වන වගන්තියේ විධිවිධාන ප්‍රකාරව යම් තැනැත්තකු
විසින් ප්‍රකාශයක් කරනු ලැබ, ඒ ආයෝජනය, මිල දී ගැනීම
හෝ ඉදිකිරීම සම්බන්ධයෙන් ඔප්පු කිරීමේ සාධක කොමසාරිස් -
ජනරාල්වරයා සෑහීමට පත්වන ආකාරයට ඉදිරිපත් කරන
අවස්ථාවක-

(අ) ඒ ආයෝජනය සිදු කර ඇත්තේ කෘෂිකර්මාන්තයේ,
කර්මාන්තයක හෝ උපයෝගී සේවයක හෝ (420 වන
අධිකාරය වන) ලියාපදිංචි කළ ව්‍යාපාර වස්තු සහ
සුරැකුම්පත් ආඥාපනත යටතේ නිකුත් කළ යම් සුරැ
කුම්පත්වල වන අවස්ථාවක, එවැනි යම් තක්සේරු
වර්ෂයක් සම්බන්ධයෙන් යම් අතිරේක ආදායම් බද්දක්
හෝ ආදායම් බද්ද මත අධිභාරයක් ගෙවීමට ඵ්
තැනැත්තා යටත් නොවිය යුතු ය ;

(ආ) එසේ ප්‍රකාශයට පත් නොකරන ලද ලාභ සහ ආදායම්
නියෝජනය කරන මුදල් යම් චංචල හෝ නිශ්චල දේපළ
මිලදී ගැනීමක් හෝ කාර්මික, වාණිජ, කෘෂිකාර්මික
හෝ නේවාසික කාර්ය සඳහා ගොඩනැගිලි
ඉදිකිරීමෙහි ලා භාවිත කරනු ලැබ ඇති අවස්ථාවක,
එවැනි යම් තක්සේරු වර්ෂයක් සම්බන්ධයෙන් යම්
අතිරේක ආදායම්. බද්දක් හෝ ආදායම් බද්ද මත
අධිහාරයක් ගෙවීමට ඒ තැනැත්තා යටත් නොවිය යුතු ය.

4. 2 වන වගන්තිය යටතේ ප්‍රකාශයක් කර, ඒ සම්බන්ධයෙන්
ඔප්පු කිරීමේ සාධක ඉදිරිපත් කරන යම් තැනැත්තකු, යම්
තක්සේරු වර්ෂයක් සම්බන්ධයෙන් ආදායම් බද්ද පැනවීමට හෝ
ආදායම් බද්ද මත අධිහාරයක් පැනවීම සම්බන්ධයෙන් තත්
කාලයෙහි අදාළ වන යම් නීතියක් යටතේ යම් වරදක් සඳහා
යම් විමර්ශනයකට, නඩු පැවරීමකට හෝ දණ්ඩනයකට යටත්
නොවිය යුතු ය.

5. මේ පනතේ සිංහල හා දෙමළ භාෂා පාඨ අතර, යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.

6. පද සම්බන්ධයෙන් අන්‍යාර්ථයක් අවශ්‍ය වුවහොත් මිස
මේ පනතේ-
කොමසාරිස් ජනරාල්වරයා” යන්නට, 2000 අංක 38 දරන
දේශීය ආදායම් පනතේ ඊට දී ඇති අර්ථයම තිබිය
යුතු ය ; සහ

ප්‍රකාශයට පත් නොකරන ලද ලාහ සහ ආදායම" යන්නෙන්,
ආදායම් බද්ද පැනවීම සඳහා තත් කාලය සඳහා අදාළ
වන නීතිය යටතේ ආදායම් බද්ද අය කළ හැකි වූ ද
ආදායම් බද්ද පිළිබඳ වාර්තාවක යම් තැනැත්තකු විසින්
විස්තර සපයා නොමැති වූ ද හෝ ඒ තැනැත්තා විසින්
සපයා ඇති වාර්තාවේ ප්‍රකාශයට පත් කරනු නොලැබුවා
වූ ද යම් ලාභයක් සහ ආදායමක් අදහස් වේ.